સ્ત્રી સાથે શક્તિ,ચારિત્ર્ય, સાહિત્ય, સંઘર્ષ, કેળવણી, સૌંદર્ય, સાહસ, સંબંધ, ન્યાય, સમાજ, સંવેદના, આ તમામે તમામ બાબતો સાંકળી લેવામાં આવે પણ તે પુરુષ વિના પરિપૂર્ણ થતી નથી. પિતા હોય કે પતિ કે પછી દીકરો.. તેનું અસ્તિત્વ પુરુષ સાથે જ સંકળાયેલું છે. એમ કહીએ કે સ્ત્રી અને પુરુષ બંને એક બીજા વગર અધૂરા છે તેના બદલે એમ કહેવામાં આવે કે બંને એકબીજાથી જ પરિપૂર્ણ બને તો વધુ યોગ્ય લાગશે. ભલે સમાજે બનાવેલા નિયમોમા ફેરફાર થાય કે ના થાય પણ લોકોના મનમાં બદલાવ આવે તે જરૂરી છે. દરેક પ્રત્યે, ખાસ કરીને સ્ત્રીને પુરુષ માટે અને પુરુષને સ્ત્રી માટે માન થાય, સન્માન થાય એવું અવશ્ય કરવું.. અને ક્યારેક તો પ્રંશસા પણ કરી લેવી એમાં ખોટું નથી. મારા મતે તો બંને સરખા જ છે.. બંને સમોવડી જ છે.. જો દીકરા-દિકરી એક સમાન.. તો પુરુષ-સ્ત્રી કેમ નહિ…? સ્ત્રી કે પુરુષ ના અસ્તિવને જગાડવા ખાસ દિવસોની જરૂર ના પડે..અને બંને વચ્ચે માન સાથે પ્રેમ ધબકતો રહે એવી જ શુભેચ્છા…